พานิช สัมภวคุปต์

พานิช สัมภวคุปต์ (1 เมษายน พ.ศ. 2458 – 10 ธันวาคม พ.ศ. 2535) อดีตสมาชิกสภาผู้แทนราษฎรจังหวัดเพชรบุรี 5 สมัย

ประวัติ 
พานิช สัมภวคุปต์ เกิดเมื่อวันที่ 1 เมษายน พ.ศ. 2458 เป็นบุตรชายของหลวงมหาภรณ์พิทักษ์ (สำเภา สัมภวคุปต์) และ จำเนียร สัมภวคุปต์ สำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสครั้งแรกกับสงวน ลักษณา มีบุตร-ธิดา 3 คน และได้สมรสครั้งที่สองกับพวงแข วีระทัต มีบุตร-ธิดา 3 คน รวมมีบุตร-ธิดาทั้งสิ้น 6 คน

งานการเมือง 
พานิช ประกอบวิชาชีพทางกฎหมายหลังสำเร็จการศึกษา และ ได้ร่วมทำธุรกิจกับเพื่อนร่วมคณะ จนประสบความสำเร็จในฐานะนักธุรกิจ ก่อนที่ต่อมาจะเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรก ในเดือนกุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกเรื่อยมาจนถึง พ.ศ. 2522 รวม 5 สมัย

พานิช สัมภวคุปต์ เคยเป็นกรรมการบริหารพรรคอิสระ เมื่อปี พ.ศ. 2512 และพรรคสังคมชาตินิยม เมื่อปี พ.ศ. 2518

พานิช วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

สมาชิกสภาผู้แทนราษฎร 
พานิช สัมภวคุปต์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดเพชรบุรี สังกัดพรรคเสรีมนังคศิลา
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดเพชรบุรี ไม่สังกัดพรรคการเมือง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเพชรบุรี สังกัดพรรคอิสระ (พ.ศ. 2512)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเพชรบุรี สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเพชรบุรี ไม่สังกัดพรรคการเมือง

ถึงแก่อนิจกรรม 
พานิช สัมภวคุปต์ ถึงแก่อนิจกรรมด้วยอาการหัวใจวายกระทันหัน เมื่อวันที่ 10 ธันวาคม พ.ศ. 2535 สิริอายุรวม 77 ปี มีพิธีพระราชทานเพลิงศพเมื่อวันที่ 30 สิงหาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

เครื่องราชอิสริยาภรณ์

อ้างอิง 

บุคคลจากอำเภอเมืองเพชรบุรี
ทนายความชาวไทย
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดเพชรบุรี
สมาชิกวุฒิสภาไทยแบบแต่งตั้ง
พรรคเสรีมนังคศิลา
พรรคอิสระ (พ.ศ. 2512)
พรรคสังคมชาตินิยม
พรรคธรรมสังคม
พรรคชาติไทย
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.